## Ροκ συναυλία

# Ροκ συναυλία – 120 Ντεσιμπέλ

Οι θόρυβοι δεν είναι απαραίτητα ενοχλητικοί ήχοι. Πολλές φορές βρισκόμαστε σε χώρους με έντονους ήχους ακόμα και για να διασκεδάσουμε, όπως σε μια συναυλία. Η μουσική ενός ανθρώπου μπορεί να είναι θόρυβος για κάποιον άλλον. Θόρυβος λοιπόν είναι οποιοσδήποτε ήχος, ανεξαρτήτου έντασης, ο οποίος μπορεί να έχει αρνητικές επιδράσεις στο σώμα ή την ψυχολογία ενός ατόμου.

## Κροτίδες

# Κροτίδες – 140 Ντεσιμπέλ

Είναι πολύ σημαντικό να εκτιμάμε την ησυχία και τους πολύτιμους ήχους της φύσης και να αποκτήσουμε συνείδηση όσον αφορά τον θόρυβο. Γιορτές χαράς συχνά συνοδεύονται από κροτίδες που προκαλούν έντονα προβλήματα τόσο στον άνθρωπο όσο και στα ζώα, χωρίς η χρήση τους να μας ενισχύει το συναίσθημα της χαράς.

## Μοτοσικλέτα

# Μοτοσικλέτα - 90 Ντεσιμπέλ

Όταν ο άνθρωπος εκτίθεται σε θορύβους, όπως ο ήχος εξάτμισης μοτοσικλέτας, ο οποίος είναι ανεπιθύμητος είναι πιθανό να του προκαλέσει άγχος και στρες. Η καρδιά του χτυπά δυνατά και αυξάνεται η πίεσή του. Το σώμα λοιπόν, αντιδρά στον θόρυβο σαν να βρίσκεται σε μια κατάσταση έκτακτης ανάγκης όπως ο σεισμός.

## Τρυπάνι

# Τρυπάνι – 130 Ντεσιμπέλ

Το αυτί είναι ένα ευαίσθητο όργανο και παρατηρούνται διαφορές από άνθρωπο σε άνθρωπο όσον αφορά την ευαισθησία του. Παρόλα αυτά ήχοι οι οποίοι ξεπερνούν το ανώτατο όριο που αντέχει ο άνθρωπος (90 ντεσιμπέλ), όπως για παράδειγμα ο ήχος που δημιουργείται από ένα τρυπάνι, συχνά είναι δυνατό να προκαλέσουν βλάβη όταν ο άνθρωπος εκτίθεται σε αυτούς για πολλή ώρα. Εκτός από τις σωματικές βλάβες όπως αυτή της ακοής είναι δυνατό να επηρεάσουν και τον ψυχισμό του ανθρώπου.

## Φορτηγό

# Φορτηγό -100 Ντεσιμπέλ

Ο θόρυβος που δημιουργεί ένα φορτηγό είναι βλαβερός για την ακοή. Άλλοτε έχει συνέπειες προσωρινές (εμβοές) και άλλοτε μόνιμες (κώφωση).

# Οθόνη Βοήθειας

## Εστίες ηχορύπανσης

Πατήστε τα βελάκια, για να περιηγηθείτε στις εικόνες. Πατώντας πάνω στο εικονίδιο θα βρείτε περισσότερες πληροφορίες για κάθε πηγή θορύβου.

# Καρτέλα Συντελεστών